Vyhodnotenie medzirezortného pripomienkového konania

Návrh zákona o štátnom rozpočte na rok 2009

Spôsob pripomienkového konania	vzhľadom na termín legislatívneho procesu	
Počet vznesených pripomienok, z toho zásadných	19 / 5	
Počet vyhodnotených pripomienok	19	
		
Počet akceptovaných pripomienok, z toho zásadných	13 / 1	
Počet čiastočne akceptovaných pripomienok, z toho zásadných	1 / 1	
Počet neakceptovaných pripomienok, z toho zásadných	5 / 3	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
ÚV SR	Doplniť uznesenie vlády.	O	A	Uznesenie vlády bude doplnené v materiáli „Návrh rozpočtu verejnej správy na roky 2009 až 2011“.	
ÚV SR	V návrhu chýbajú číselné hodnoty. Chýba príloha č. 4. 	O	A	Číselné údaje a príloha č. 4 budú doplnené pri predkladaní materiálu "Návrh rozpočtu verejnej správy na roky 2009 až 2011".	
MP SR	K § 1 a  §  2 ods. 1
V § 1 a v § 2 ods. 1 odporúčame opraviť číslovanie jednotlivých príloh.	O	N	Číslovanie príloh bude zachované, príloha č. 4 bude doplnená a bude súčasťou materiálu "Návrh rozpočtu verejnej správy na roky 2009 až 2011.	
MP SR	K prílohám
 
Prílohy č. 1, 2 a 3 a prílohy č. 5 a 6 je potrebné označiť ako prílohy č. 1 až 5.	O	N	Číslovanie bude zachované, príloha č. 4 bude doplnená a bude súčasťou materiálu "Návrh rozpočtu verejnej správy na roky 2009 až 2011".	
MVRR SR	K § 3 ods. 2
Vzhľadom na to, že v materiáli nie je presne definované ročné % štátneho príspevku hypotekárnych úverov pre mladých MVRR SR nemôže zaujať vyčerpávajúce stanovisko. Kapitola podporuje túto formu príspevku aj v roku 2009.  V nadväznosti na určenú výšku príspevku a vývoj v roku 2008 je potrebné stanoviť zdrojové krytie v kapitole MVRR SR.	O	A	Materiál neobsahuje číselné údaje, tieto budú doplnené pri predkladaní materiálu "Návrh rozpočtu verejnej správy na roky 2009 až 2011".	
MO SR	Všeobecná pripomienka
Nakoľko predložený návrh zákona neobsahuje číselné údaje, nie je možné ho objektívne posúdiť a zaujať k nemu stanovisko.   
Do  návrhu zákona žiadame doplniť číselné údaje a opätovne predložiť do medzirezortného pripomienkového konania.  	Z	A	Číselné údaje boli doplnené pri predkladaní materiálu "Návrh rozpočtu verejnej správy na roky 2009 až 2011", pričom návrh rozpočtu kapitoly bol prerokovaný na samostatnom rokovaní na úrovni ministrov.	
MZV SR	K návrhu zákona MZV SR neuplatňuje žiadne vecné pripomienky. MZV SR si vyhradzuje právo v ďalšom legislatívnom konaní uplatniť pripomienky k návrhu zákona o štátnom rozpočte na rok 2009, ktorý bude obsahovať konkrétne návrhy s číselným vyjadrením a príslušné prílohy s rozpisom na jednotlivé kapitoly.	O	A	Číselné údaje budú doplnené  pri predkladaní materiálu "Návrh rozpočtu verejnej správy na roky 2009 až 2011".	
GP SR	K predmetnému návrhu zákona o štátnom rozpočte na rok 2009 nemáme vecné pripomienky. Odporúčame však nadobudnutie účinnosti označiť ako § 6.	O	A	Text bol upravený.	
MDPT SR	1. V celom návrhu zákona odporúčame nepoužívať označenie „€“, ale slovné vyjadrenie „euro“ v príslušnom gramatickom tvare.	O	A	Text bol upravený.	
MDPT SR	2. V § 5 ods. 1 odporúčame preformulovať resp. nahradiť slová „to neplatí v prípade prijatia nového zákona o štátnej službe“ slovami „ak osobitný predpis neustanovuje inak“ a doplniť odkaz a poznámku pod čiarou k tomuto odkazu na nový zákon o štátnej službe, prípadne preformulovať iným vhodnejším spôsobom.	O	A	Text bol upravený.	
MV SR	1.K § 5 ods. 2: 
V poznámke pod čiarou k odkazu 5 nie je uvedený správny názov zákona č. 315/2001 Z. z. (o Hasičskom .....).	O	A	Text bol upravený.	
MV SR	2.
V ustanovení o účinnosti je potrebné doplniť označenie paragrafu: „§ 6“.	O	A	Text bol upravený.	
MV SR	3.
K prílohe č. 2: Žiadame presunúť v rámci záväzných ukazovateľov našu požiadavku, aby príjmy za porušenie predpisov v kapitole Ministerstva vnútra Slovenskej republiky nemali záväzný charakter.	O	A	Materiál neobsahuje číselné údaje, určenie záväzných ukazovateľov bude súčasťou materiálu "Návrh rozpočtu verejnej správy na roky 2009 až 2011".	
KOZ SR	Pripomienky k návrhu zákona o štátnom rozpočte na rok 2009 
KOZ SR konštatuje, že predložený návrh zákona o štátnom rozpočte MF SR vypracovalo v zmysle  zámerov obsiahnutých v Programovom vyhlásení vlády na roky 2006 až 2010 a na základe zhodnotenia ekonomického rozvoja v ostatných rokoch a predpokladov jeho pokračovania v roku 2009. 
           Návrh štátneho rozpočtu  na rok 2009 považujú odbory za konkretizáciu návrhu východísk rozpočtu verejnej správy na  roky 2009 až 2011.  
           KOZ SR považuje za opodstatnené pokračovanie tendencie vyjadrenia výsledkov hospodárskeho rastu v sociálnom rozvoji, čím by sa napĺňal jeden z hlavných zámerov Programového vyhlásenia vlády SR na roky 2006 až 2010 – sociálny štát.  
 
           KOZ SR  na základe spôsobu zapracovania jej pripomienok do vyššie spomínaných materiálov má k predloženému návrhu zákona o štátnom rozpočte tieto  
a/ zásadné pripomienky:  
 KOZ SR žiada zakomponovať do kapitoly  
 
-    Ministerstva školstva   
-	výdavky na rozvoj školstva, vedy a výskumu minimálne vo výške 5 % z podielu HDP vytvoreného v roku 2009 a vytvoriť tak priaznivé podmienky pre rozvoj týchto činností v roku 2009 
-	výdavky na  zvýšenie stupnice platových taríf na základe výsledkov kolektívneho vyjednávania o kolektívnych zmluvách vyššieho stupňa na rok 2009 a zároveň zohľadniť zmeny vyplývajúce z nového zákona o štátnej službe a novely zákona č. 553/2003 Z. z., ktoré nadobudnú účinnosť 1.1.2009. 
-	Ministerstva zdravotníctva  
-	zvýšenie % odvodov poistného do zdravotných poisťovní  platených štátom za  ekonomicky neaktívnych občanov na zdravotné poistenie zo súčasných 4 % vymeriavacieho základu, ktoré nepokrýva priemerné reálne výdavky na poistenca na 5 %, lebo pri zachovaní súčasného stavu budú dôsledkom nepostačujúce zdroje zdravotných poisťovní a rast zadlženosti zdravotníckych zariadení, ktoré sú súčasťou ustanovenej  minimálnej siete. Pre realizáciu tejto požiadavky KOZ SR požaduje  čo najrýchlejšie uskutočniť zmenu  § 12 ods. 1 písm. f) zákona č. 580/2004 Z. z. o zdravotných poisťovniach a o zmene a doplnení zákona 95/2002 o poisťovníctve a o zmene a doplnení niektorých zákonov,  v znení neskorších zmien a doplnkov 
-	Ministerstva práce, sociálnych vecí a rodiny 
-	finančné prostriedky v takej výške, ktoré by umožnili pokračovať v  znižovaní disproporcií v tejto oblasti  a zvýšiť starobné dôchodky tak, aby sa  priblížili svojou úrovňou úrovni vyspelých členských štátov EÚ.    
 -	Ministerstva dopravy, pôšt a telekomunikácií 
-	mzdové prostriedky tak, aby sa zamestnancom, ktorí pri odmeňovaní postupujú podľa zákona č. 553/2003 Z. z. o odmeňovaní  niektorých zamestnancov pri výkone práce vo verejnom záujme (SSC Bratislava a Letecký úrad SR Bratislava a zamestnancov riadených VÚC) zvýšili platové tarify od 1.1.2009 o 8%, resp. novelou zákona č. 553/2003 Z. z. navrhujeme zaviesť inštitút 13. platu s účinnosťou od 1.1.2009,  detto požadujeme pre zamestnancov štátnej služby (Letecký úrad SR Bratislava) 
-	navýšenie finančných prostriedkov na údržbu a opravy ciest I. triedy a diaľničných privádzačov – SSC Bratislava v roku  2009 navýšenie o 900 000 tis. Sk 
-	navýšenie finančných prostriedkov na údržbu a opravy diaľnic a rýchlostných ciest – NDS, a. s. v roku 2009 navýšenie o   60 000 tis. Sk 
-	navýšenie finančných prostriedkov na výstavbu ciest I. triedy privádzačov – SSC  v roku 2009 navýšenie o 160 000 tis. Sk 
-	navýšenie finančných prostriedkov na výstavbu diaľnic a rýchlostných ciest – NDS, a.s.  
v roku  2009 navýšenie o 1.360 000 tis. Sk 
-	navýšenie finančných prostriedkov na prípravu projektov PPP v roku  2009  o 4.617 736 
      tis. Sk 
-    v leteckej doprave a infraštruktúre v roku 2009 navýšenie o 28 200 tis. Sk na zabezpečenie 
      týchto potrieb a kompenzáciu nákladov spojených s poskytovaním leteckých navigačných 
      služieb letom oslobodených od odplát – bežné transfery  pre Letové prevádzkové služby 
      SR, š.p. Celková potreba finančných prostriedkov potrebných na zabezpečenie 
      financovania potrieb v oblasti civilného letectva predstavuje v roku 2009 sumu 188 200 
      tis. Sk, 
-     výstavbu prístupových ciest k terminálom intermodálnej dopravy v roku 2009 celkom 
      o 104 000 tis. Sk 
-	Ministerstva poľnohospodárstva 
-	navýšenie prostriedkov tak, aby bolo možné uskutočniť 30 % národné doplatky k priamym platbám , čo predstavuje 3,8 mld. Sk 
-	navýšenie štátnej pomoci z predpokladaných 360 mil. sk na 800 mil. Sk 
-	prehodnotiť a zvážiť dôsledky dane z pozemkov a stavieb, ktoré neúmerne zaťažujú a takmer likvidujú podnikateľov v agrosektore, pričom tieto dane si určujú samosprávy svojvoľne 
-	prehodnotiť 20 % plánovaného zníženia zamestnancov v zmysle uznesenia vlády č. 856/2006, ako aj ich mzdové ohodnotenie predovšetkým v prípade zamestnancov vedecko-výskumnej základne, štátnej veterinárnej správy, potravinovej správy a ÚKSUP.  
KOZ SR zároveň poukazuje na to, že predložený návrh zákona nerieši nepriame novely dotknutých zákonov, ktoré si plnenie zámerov a cieľov obsiahnutých v návrhu ŠR v roku 2009 vyžiada. 	Z	ČA	Číselné údaje budú doplnené v rámci "Návrhu rozpočtu verejnej správy na roky 2009 až 2011" a uvedený materiál bude predmetom rokovania vlády.	
NBS	1. V predkladacej správe k návrhu zákona sa uvádza, že vzhľadom na charakter navrhovaného zákona sa doložka vplyvov nevypracováva, samotný materiál ju však obsahuje. Odporúčame ju buď doplniť o (neutrálne) dopady, alebo z návrhu vypustiť. 
 2. V celom texte návrhu zákona vrátane príloh je potrebné symbol eura "€" alebo kód eura "EUR"  nahradiť slovom „euro“ v príslušnom gramatickom tvare.  
3. V celom texte návrhu zákona je potrebné upraviť chybné číslovanie príloh (ide o prílohy č. 4, 5 a 6). 	O	A	Text bol upravený.	
VŠZP	Všeobecné pripomienky
1. Materiál neobsahuje číselné údaje. Z uvedeného dôvodu navrhujeme po doplnení číselných údajov opätovne predložiť do medzirezortného pripomienkového konania.  
 2. V návrhu zákona sa používa znak pre menu „€“. Je nám známe, že doposiaľ nebolo prijaté jednotné označovanie meny euro ani pravidlá pre jeho použitie, preto by sme odporúčali použiť aspoň v rámci všeobecného legislatívneho procesu jednotné označenie, ktoré by uľahčilo orientáciu občana v danom probléme. 
Odôvodnenie k bodu 2.: Legislatívne pravidlá vlády Slovenskej republiky v celom Čl. 4 ustanovujú, že zákon musí byť terminologicky presný a jednotný, musia sa v ňom použiť len správne a v právnom poriadku ustálené pojmy. 	O	A	Číselné údaje budú doplnené v materiáli "Návrh rozpočtu verejnej správy na roky 2009 až 2011. Označovanie meny bolo v texte zjednotené.	
ZMOS	Vzhľadom na skutočnosť, že návrh zákona je vypracovaný bez číselných údajov a príloh, ZMOS trvá na doplnení návrhu zákona o štátnom rozpočte na rok 2009 o číselné údaje a prílohy, s následným opätovným predložením materiálu do medzirezortného pripomienkového konania, resp. zodpovedajúcim predĺžením lehoty na ukončenie medzirezortného pripomienkového konania – zásadná pripomienka. 	Z	N	Doplnený návrh rozpočtu verejnej správy o číselné údaje bol predmetom rokovania MF SR so zástupcami samospráv. 	
Žilinský samosprávny kraj	Základom pre vypracovanie paragrafového znenia návrhu zákona o štátnom rozpočte na rok 2009 sú východiská rozpočtu verejnej správy.  Žilinský samosprávny kraj  predložil v pripomienkovom konaní stanovisko k Návrhu východísk rozpočtu verejnej správy na roky  2009-2011, ktoré ostáva nemenné (viď príloha). 
 Kompetencie, ktoré prešli na samosprávne kraje  a ktoré sú legislatívne stanovené bez finančného krytia zo štátneho rozpočtu si  vyžadujú vysoký objem finančných prostriedkov, ktoré musíme financovať z vlastných zdrojov.  (napr. soc. zabezpečenie). Tým sa znižuje  zdrojová základňa  finančných prostriedkov potrebných na rozvoj územia, havarijné stavy, krytie všetkých potrieb samosprávneho kraja  tak, aby bolo možné dodržať ustanovenie § 4 zákona č. 302/2001 Z. Z. o samosprávnych krajoch. 
Z toho dôvodu navrhujeme pri návrhu rozpočtu zohľadniť  túto skutočnosť.  
Túto pripomienku považuje Žilinský samosprávny kraj za zásadnú! 
 
V súvislosti s pripomienkovaním materiálu – Návrh východísk rozpočtu verejnej správy na roky 2009-2011, podáva Žilinský samosprávny kraj v lehote určenej na pripomienkovanie  nasledovné stanovisko: 
 
• Pre rok 2008 sa spresnil odhad dane z motorových vozidiel, hotovostný výpadok predstavuje 900 mil. Sk. Tento výpadok pocítia VÚC najviac. Samosprávne kraje sú iba prijímateľmi DMV a nezapríčinili zhoršenú situáciu v hotovostnom výbere DMV. Odporúčame preto, aby sa hotovostný výpadok DMV sanoval pre rozpočty VÚC v roku 2008 a ak to nebude možné, tak v roku 2009. Je možná legislatívna úprava alebo iná forma kompenzácií, treba to však uviesť v materiáloch k príprave rozpočtu verejnej správy.  
• Všetky VÚC sú finančne podhodnotené. Vnútorný investičný dlh je obrovský a výkon správy kompetencií, ktoré prešli na samosprávne kraje vyžaduje vysoký objem zdrojov. O tejto situácií informujú VÚC MF SR každý rok a dokladujú aj argumentačne. Odporúčame v zákone č. 564/2004 o rozpočtovom určení výnosu dane z príjmov zvýšiť podiel na daní z príjmov fyzických osôb z doterajších 23,5 % minimálne na 24,5 %. Odporúčame tiež, aby sa aj časť výnosu spotrebnej dane z minerálnych olejov poskytla do rozpočtu samosprávnych krajov a bude použitá na krytie povinnosti VÚC v dopravnej infraštruktúre. Jednostranná orientácia daňových príjmov iba na podiely z priamych daní je nepostačujúca. 	Z	N	Doplnený návrh rozpočtu verejnej správy o číselné údaje bol predmetom rokovania MF SR so zástupcami samospráv.	
Nitriansky samosprávny kraj	Zásadnú pripomienku predkladáme k § 1 ods. 5  a prílohe č. 5: 
Žiadame  v tomto paragrafe doplniť dotácie do rozpočtov vyšších územných celkov , ktoré sú v prílohe č. 5 uvedené  v  sume 11 915 mil. Sk  o   dotáciu na  prenesený výkon miestnej štátnej správy na úseku zdravotníctva upravený zákonom NR SR č. 576/2004 Z . z . o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov . 
 Odôvodnenie: 
Návrh zákona o štátnom rozpočte uvádza v §1 ods. 5 , že zo ŠR sa v roku 2009 poskytujú do rozpočtov VÚC dotácie, ktorých prehľad je uvedený v prílohe č. 5 . 
V prílohe č. 5 je uvedené, že záväzné limity dotácií vyšším územným celkom na rok 2009 sú 11 915 900 tis. Sk a z toho  
-Ministerstvo školstva SR – v celkovej sume 11 915 900 tis.  Sk , čo predstavuje dotáciu na prenesený výkon štátnej správy na vyššie územné celky.  
 V návrhu zákona o štátnom rozpočte na rok 2009 sa teda nepočíta  so splnením záväzku štátu voči vyšším územným celkom, ktoré zabezpečujú prenesený výkon miestnej štátnej správy na úseku zdravotníctva upravený zákonom NR SR č. 576/2004 Z. z , pričom vychádzame z ustanovení zákona 302/2001 Z . z . o samosprávnych krajoch, kde  v § 6 sa štát zaväzuje poskytnúť samosprávnemu kraju finančné prostriedky na zabezpečenie prenesených kompetencií takomto znení: 
	„(1) Na samosprávny kraj možno zákonom preniesť niektoré úlohy miestnej štátnej správy. 
	(2) S prenesením úloh na samosprávny kraj podľa odseku 1 štát poskytne samosprávnemu kraju potrebné finančné a iné materiálne prostriedky.“ 	Z	N	Doplnený návrh rozpočtu verejnej správy o číselné údaje bol predmetom rokovania MF SR so zástupcami samospráv.